ดัชนีอุตฯม.ค.พุ่ง29.1%
ดัชนีอุตสาหกรรมเดือนม.ค.พุ่ง29.1% ฟื้นตัวเป็นเดือนที่สามติดต่อกันตามทิศทางตลาดโลก
25 ก.พ. 2553

ดัชนีอุตสาหกรรมเดือนม.ค.พุ่ง29.1% ฟื้นตัวเป็นเดือนที่สามติดต่อกันตามทิศทางตลาดโลก
นางสุทธินีย์ พู่ผกา ผู้อำนวยการสำนักงานเศรษฐกิจอุตสาหกรรม เปิดเผยว่า ดัชนีผลผลิตอุตสาหกรรม เดือน ม.ค.2553 โดยพบว่ามีอัตราการขยายตัวเพิ่มขึ้น 29.1% เมื่อเทียบกับเดือนเดียวกันของปีก่อนหน้านี้ ถือเป็นการฟื้นตัวในแดนบวก 3 เดือนติดต่อกัน ตั้งแต่เดือน พ.ย.2552 อันเป็นไปตามทิศทางการขยายตัวของเศรษฐกิจโลก และการส่งออก ดังนั้น จึงมั่นใจว่า การขยายตัวของดัชนีอุตสาหกรรมปี 2553 จะเป็นไปตามเป้าหมายที่ประเมินไว้คือ มีอัตราการขยายตัว 6-8% ขณะที่กำลังการผลิตในภาพรวมอยู่ที่ระดับ 60.4%